Independence

Suskystintų gamtinių dujų laivas-saugykla „Independence“ – specialus laivas su įrengtomis SGD talpyklomis ir dujinimo įrenginiu (), pagrindinis Klaipėdos suskystintų gamtinių dujų terminalo objektas. Laivas-saugykla skirtas jūrų uoste priimti SGD iš jūrų laivų transporterių – dujovežių. SGD kaupiamos ir leidžiamos pro specialius įrenginius, siekiant SGD sugrąžinti į dujinį būvį.

Laivas-saugykla „Independence“ priklauso Lietuvos energetikos bendrovei „KN Energies“. Už jo valdymą bei techninę priežiūrą atsakinga Norvegijos laivybos įmonės „Höegh Evi“ antrinė įmonė „Hoegh LNG Klaipėda“https://www.kn.lt/naujienos/naujienos/independence-tapo-lietuvos-nuosavybe-laive-iskelta-salies-trispalve/8906 .

 Istorija 
Laivas 2014 m. pastatytas Pietų Korėjoje, „Hyundai Heavy Industries Co., Ltd“ laivų statykloje. Tai pirmasis pasaulyje naujai pastatytas LNG-FSRU tipo laivas, kiti panašūs, seniau statyti laivai tėra perdaryti tanklaiviai.HHI Holds Naming Ceremony for World’s First Floating Storage and Re-gasification Unit . businesskorea.co.kr.

2014 m. vasario 19 d. Ulsano uoste esančioje laivų statykloje įvyko oficiali Lietuvai skirto SGD laivo-saugyklos vardo „Independence“ () suteikimo ceremonija, kurioje dalyvavo projekto iniciatorė Lietuvos Prezidentė Dalia Grybauskaitė. Jai įteiktas pirmasis 1 350 kartų mažesnis SGD laivo modelis (mastelis 1:1350), detaliai išlietas iš metalo. Iš viso pagaminta 200 tokių laivo modelių, kurie bus dovanojami prie Lietuvos SGD terminalo projekto įgyvendinimo svariai prisidėjusiems asmenims ir įstaigoms.SGD laivo vardo suteikimas

Po laivo nuleidimo ant vandens pagal suplanuotą grafiką laivo statybos darbai buvo tęsiami statyklos doke ant vandens – montuojamos SGD talpyklos, mažieji mechaniniai įrenginiai, pagalbinės sistemos ir atliekami visų sistemų bandymai.

SGD laivas prisišvartavo Klaipėdos uoste prie Kiaulės Nugaros saloje įrengtų krantinių 2014 m. spalio 27 dienos ryte.

Prasidėjus 2022 m. Rusijos invazijai į Ukrainą, Lietuva visiškai atsisakė Rusijos teikiamų gamtinių dujų. Visos dujos tapo teikiamos per „Independence“.

2024 m. gegužės pradžioje laivas-saugykla išvyko Danijoje esančią laivų statyklą, kurioje „Independence“ buvo iškeltas iš vandens bei atlikti remonto ir kiti periodiniai aptarnavimo darbai. Į Klaipėdos uostą laivas-saugykla, Klaipėdos SGD terminalo operatorės „KN Energies“ iniciatyva papuoštas specialia „Laisvės vėtrunge“, kurioje užkoduoti svarbiausi šalies nepriklausomybei įvykiai, grįžo 2024 m. gegužės 26 d.

2024 m. gruodžio 6 d. laivas-saugykla buvo įregistruotas Lietuvos jūrų laivų registre, laive iškelta Lietuvos valstybės vėliava, jo savininke tapo AB „KN Energies“.

 Laivo išperkamoji nuoma 
Projektą įgyvendino Norvegijos įmonė „Hoegh LNG“. „Klaipėdos nafta“ jai už laivo-saugyklos išperkamąją nuomą 10 metų kasdien mokėjo maždaug po 116 tūkst. eurų (400 tūkst. litų). Per dešimtmetį tai sudaro apie 520 mln. eurų (1,8 mlrd. litų). Į šią sumą įskaičiuojama priežiūros, reikalingų detalių tiekimo, operavimo, laivo įgulos darbo kaina. Praėjus 10 metų laikotarpiui, „Klaipėdos nafta“ turėjo teisę išpirkti laivą ir jį išpirko bendrovė "KN Energies" už 138,04 mln eurų (buvusi "Kaipėdos nafta")https://www.vz.lt/energetika/2024/12/06/sumokejusi-13804-mln-eur-lietuva-perima-independence.Dujų terminalas Klaipėdoje 

Pirmuoju laivo-saugyklos kapitonu buvo paskirtas Kurtas Nielsenas, vėliau kapitonais buvo paskirti Kroatijos, Norvegijos ir JAV piliečiai. Įgulą paprastai sudaro 30-40 žmonių.

2024 m. gruodžio 6 d. Klaipėdos SGD terminalo operatorė valstybės valdoma „KN Energies“ laivą-saugyklą už beveik 140 mln. eurų (arba 153,5 mln. JAV dolerių) oficialiai išpirko iš Norvegijos įmonės „Höegh Evi“ (anksčiau – „Hoegh LNG“), tą pačią dieną „Independence“ buvo įregistruotas Lietuvos jūrų laivų registre. Nuosavybės perėmimo ceremonijoje ant „Independence“ iškelta Lietuvos trispalvė ir laivas tapo Lietuvos nuosavybe.Laivas „Independence“ – oficialiai Lietuvos nuosavybė: sumokėta 138 mln. eurų

 Laivo duomenys 
 ilgis – 294 m;
 plotis – 46 m;
 aukštis – 47 m;
 greitis – 18 mazgų;
 grimzlė – 12,6 m;
 pumpavimo pajėgumas – iki 11 mln. kub. m per dieną;
 dujų talpyklų pajėgumas – 170 tūkst. kub. m;
 įgula – 40 žmonių.

Prie terminalo laivo „Independence“ dujas gabensiantys tanklaiviai švartuosis vidutiniškai dukart per mėnesį. Atgabentos -161 °C temperatūros gamtinės dujos bus pašildomos iki nulinės temperatūrosSuskystintųjų gamtinių dujų terminalas. Visuotinė lietuvių enciklopedija. Nuoroda tikrinta 2022-06-16. ir naujai įrengtu aukšto slėgio dujotiekiu keliaus į pietinę miesto dalį, kur pasieks magistralinius dujotiekius. Dujotiekio ilgis sieks apie 18 kilometrų. Didžioji jo dalis drieksis sausuma, likusi – Kuršių mariomis. Terminalo pajėgumas – iki 3 mlrd. kub. m dujų per metus, beveik tiek, kiek Lietuva per metus sunaudoja.

2014 m. sausio mėn. duomenimis, panašūs FSRU tipo laivai–saugyklos veikė Brazilijoje, JAE, Italijoje ir Indonezijoje, o 2023 metų gale visame pasaulyje veikė 51https://www.statista.com/statistics/1112630/global-fsru-fleet/ tokio tipo laivas-saugykla.

 Šaltiniai 

 Nuorodos 
 SGD laivo-saugyklos modelis Klaipėdoje 

Kategorija:Laivai
Kategorija:Suskystintos gamtinės dujos
Kategorija:Klaipėdos uostas